Video: Ikeys-speler rand glo vrou aan‘n Skermskoot uit die video ŉ Student van Potch Akademie beweer ŉ Ikeys-rugbyspeler het haar Maandagaand na die Varsitybeker in ŉ restaurant aangerand. The Citizen berig dat Irini Agathagelou (21) op Facebook beweer dat sy na Maandagaand se Varsitybeker-finaal in Potchefstroom in Noordwes aangerand is. Die Universiteit van Kaapstad (Ikeys) het die Varsitybeker gewen deur die Noordwes Universiteit (Pukke) met 36-33 te klop. Agathagelou beweer dat ŉ Ikeys-speler en ŉ Puk-speler na die wedstryd in ŉ Wimpy-restaurant handgemeen geraak het. Agathagelou beweer sy het die bakleiery probeer stopsit waarna sy met ŉ vuis deur die gesig geslaan is. Gerda Kruger, woordvoerder van die Universiteit van Kaapstad, sê hulle is geskok deur die voorval. Sy sê dr. Max Price, vise-kanselier, het ŉ ondersoek na die voorval van stapel gestuur. “Ons sal verseker dat die voorval deeglik ondersoek word en sal nie huiwer om op te tree indien enige van ons studente hulself skuldig gemaak het aan onbehoorlike of kriminele gedrag nie.” Die video is intussen van The Citizen se Youtube verwyder. Klik hier vir meer inligting en ‘n skakel na dieselfde video wat deur ‘n ander gebruiker opgelaai is. http://youtu.be/TNSoZ_1evuI